
DISPOZIȚIA nr. 24 din 09.02.2026
privind delegarea unor atribuții din fișa postului de referent fiscal


Având în vedere:

· Art. 437 alin. (1) – funcționarii publici exercită atribuțiile prevăzute în fișa postului și pot îndeplini și alte atribuții stabilite de conducătorul autorității publice, în condițiile legii; art. 438 alin. (1) – conducătorul autorității publice poate dispune măsuri privind organizarea activității pentru asigurarea funcționării continue a instituției; art. 489 alin. (1) – autoritatea publică are obligația de a asigura continuitatea serviciului public, din O.U.G. nr. 57/2019 privind Codul administrativ, cu modificările și completările ulterioare;  
· fișa postului corespunzătoare funcției de referent fiscal;

· fișa postului corespunzătoare funcției de inspector cu atribuții de asistență socială;
· Referatul nr. 841 din 09.02.2026, privind necesitatea suplimentării personalului în cadrul compartimentului fiscal;
· asigurării continuității activităților specifice compartimentului fiscal;

· faptul că, din lipsa de personal, se impune delegarea temporară a unor atribuții,

· În temeiul prevederilor art. 155 alin. (1) lit. „c”, alin. (4) lit. „ a”, art. 196 alin. (1) lit. „ b” si art. 199 din O.U.G. nr. 57/2019 privind Codul administrativ, cu modificarile si completarile ulterioare; 
Primarul comunei Miclești, județul Vaslui,

DISPUNE:

Art. 1. Începând cu data de 10.02.2026, se deleagă temporar următoarele atribuții din fișa postului de referent fiscal către doamna Bărbosu Alina, având funcția de inspector cu atribuții de asistență socială, în cadrul Primăriei comunei Miclești:
1.  incaseaza taxele si impozitele locale stabilite de lege si Consiliul Local cu respectarea termenelor de plata ;

2. intocmeste la termen evidenta cu privire la sumele încasate ;

3. efectueaza operațiuni de debitări si scăderi, scutiri, reduceri, calculează majorări de întârziere ;
4. inmaneaza contribuabililor înștiințările de plata a impozitelor si taxelor ;

5. inregistreaza in evidenta pe plătitor cererile de scutire după aprobarea acestora.

6. raspunde de integritatea, confidențialitatea si securitatea datelor din documentele conținute de fiecare dosar fiscal in condițiile legii;

7. colaboreaza cu compartimentul ,,Registrul agricol “, precum si cu celelalte structuri organizatorice corespunzător fluxurilor informaționale, existente intre acestea;

8. acorda bonificații legale in cazul plaților făcute cu anticipație;

9. depune sumele încasate la casieria unității teritorial administrative, in termenul prevăzut de actele

normative in vigoare;

10. intocmeste zilnic in borderoul desfășurător sumele încasate in conformitate cu subdiviziunile

clasificației bugetare pe care le preda inspectorului;

11. verifica anual contribuabilii înscriși in evidenta speciala privind cazurile de insolvabilitate;

12. identifica pe raza de activitate persoane care exercita diferite activități producătoare de venit sau

poseda bunuri supuse impozitării si sesizează organele competente in vederea impunerii acestora,

13. asigură și răspunde de modul cum se desfășoară activitatea, în condiții de siguranță și corectitudine

stabilite prin legislația specifică operațiunilor cu numerar;

14. răspunde material și disciplinar pentru pagubele produse, dacă prin fapta și în legătură cu munca a cauzat pagube materiale unității;

Art. 2. Delegarea atribuțiilor prevăzute la art. 1 se realizează din lipsa de personal, pe o perioadă de 6 luni, respectiv în intervalul 10.02.2026 – 09.08.2026.

Art. 3. Pe perioada delegării atribuțiilor prevăzute la art. 1, doamna Bărbosu Alina își va desfășura activitatea sub îndrumarea și coordonarea operatorului de rol fiscal, în vederea asigurării unei bune desfășurări a activității, având în vedere faptul că nu a desfășurat anterior activități specifice compartimentului de impozite și taxe locale. 

Art. 4. Pe perioada delegării, doamna Bărbosu Alina răspunde de îndeplinirea atribuțiilor delegate, cu respectarea prevederilor legale în vigoare.

Art. 5. Prezenta dispoziție nu modifică funcția de bază și nu aduce atingere atribuțiilor principale prevăzute în fișa postului funcției de inspector cu atribuții de asistență socială.

Art. 6. Compartimentul Resurse Umane și persoanele interesate vor duce la îndeplinire prevederile prezentei dispoziții.

Prezenta dispoziție se comunică persoanei vizate și compartimentelor interesate și intră în vigoare la data emiterii.

